


14391 


VODIC 
SLJEMENSKE 
KAPELICE 


X ZAGREB 19 #3 


S dopuštenjem Nadb. Duh. Stola I 

E : u Zagrebu 

18. II. 1943. broj 1455 i Starješinstva Družbe 
Isusove 16. XII. 1942. broj 4. 


Tisak i razpačavanje odobreno od Držav- 
nog Izvještajnog i Promičbenog ureda 
u Zagrebu, 18. XII. 1942., br. 18.836/42. 

TISKARA »GLASNIK« —> ZAGREB — PALMOTICEVA 33 


KRATKA 
POVIEST SLJEMENSKE KAPELICE 


Poviest postanka Sljemenske Ka- 
pelice vodi u daleku prošlost. 

Već godine 1912, udružilo se ne- 
koliko uglednih Zagrebčana  plani- 
nara da porade, kako bi se na Slje- 
menu sagradila kapelica. U tu svrhu 
sabirali su i novac; a početkom svjet- 
skog rata uložiše ga u banku, da se 
kasnije privede svrsi. To su bili: Dr. 
Antun Goglia, sada banski savjetnik 
u m. i supruga mu Anka, obitelj Dra 
Milutina Farkaša, Dr. Vitauš, ing. 
Šega, Franjo Juriša i supruga mu 
Anka, Zdenka Hagenauer i Ivka 
Crnetić. ' 

Ponovni poticaj daje poznati za- 
grebački odpremnik pok. Ivan Eli- 
jaš. Dolazio je češće na Sljeme i 
sastajao se tamo sa svojim prijate- 
ljima glasbenicima. Nedjeljama izvo- 
dili bi na violinama veličanstvene 
skladbe sv. Mise, ali sv. Mise nije bilo. 

Dne 28. svibnja 1928, na Sljemenu 
su izletnici Marijine Kongregacije 
građana i radnika iz Svetišta Srdca 
Isusova (Palmotićeva 33). Iza ugodno 

provedena dana vraćaju se kući. 
Na prvom zavoju sučelice sadanje 
gradske lugarnice, stajala je stara 
bukva, a na njoj obješena neugledna, 
trošna slika Majke Božje, urešena 
šumskim cviećem. Pod slikom visila 
je mala uljenica, Tu se zbornici po- 
moliše, i tu je pala odluka, da se 
podigne kapelica. Počelo se odmah 
s radom, Podhvat je vodila Marijina 
Kongregacija građana, a pomagala je 
Kongregacija radnika, Kapali su pri- 
nosi. Grad je darovao zemljište i 
1932. bila je kapelica sagrađena, 

Dne 11. rujna 1932. obavljen je 
prvi blagoslov. Sveti je čin izvršio 
pokojni biskup Dr, Dominik Premuš. 
Prva je Misa služena izvan kapelice, 
jer su u kapelici bila samo četiri 
zida i krov, Prva Misa u samoj ka- 
pelici bila je polnoćka 1932, ' 

S unutarnjim uređenjem započelo 
se odmah iza posvete, Dne 16, srp- 
nja 1933. blagoslovio je kapelicu sye- 
čano pokojni nadbiskup Dr, Ante 
Bauer, Od tada se svake nedjelje i 
blagdana u 11 sati služi u kapelici 
sv. Misa, Uređivanje je teklo polako, 
dok nije nakon 10 godina došlo do 
ovoga, što danas gledamo. 

UREĐAJ KAPELICE 
VANJŠTINA KAPELICE 


Gradnja je izvedena u stilu šum- 
ske kapelice, Unutarnji glavni pro- 
stor iznosi 7.30X 7.30 m sa. visinom 
do stropa 5.40 m, završujući s elip- 
tičnom apsidom 4.00X2.70 m, Vanj- 
štinu s nutrinom veže otvoreno pred- 
vorje (triem), veliko 5,.50X2.50 m. 
Tornjić za zvono uzdiže se do 10 m. 

Za gradnju crkvice uzimala se gra- 
đa na samom mjestu. Kamen se va- 
dio na Sljemenu. Građevno drvo do- 
bivalo se krčenjem prostora za crk- 
vicu. Vanjski zidovi građeni su od 
$rubo tesanog kamena vezanog de- 
belom žbukom, koja se pravila od 
$rubo mlivenog kamena. Strop lađe 
i predvorja izrađen je od tesanih 
drvenih greda. Krov je pokriven ljus- 
kastim criepom (Biberom). Prema za- 
misli osnovatelja krov se imao po- 
kriti dašćicama ili slamom, ali radi 
osamljenosti kapelice i opasnosti vat- 
re moralo se od toga odustati. 


Vanjski oblici, tlocrtni razpored, 
kao i sve pojedinosti n, pr. podpuno 
i istinito djelovanje građevnog tvo- 
riva oslanjaju se na građevne oblike 
crkvene umjetnosti iz dobe prvih 
crkvenih spomenika za vremena hr- 
vatskih vladara. Zemljopisni položaj, 
mjestne prilike i suvremeni način iz- 
gradnje, ni malo ne mienjaju duboki 
dojam ozbiljnosti ovoga liepog crk- 
venog stila, koji ponovno niče na 
našem narodnom tlu. 


Po omjerima svojim skromna i jed- 
nostavna, gradnja je ipak vrlo sklad- 
na i otmjena. Vanjština je uravnote- 
žena i u svim pojedinostima uzko 
povezana s nutrinom. Cjelokupni je 
dojam snažan i dubok te izazivlje u- 


godnost i ljepotu. Kapelica kao da 


je izrasla iz tla, pa se ugodno uskla- 
đuje s prirodom, koja je okružuje. 
Ova mala crkvena građevina može 
služiti kao primjer i putokaz suvre- 
mene crkvene građevne umjetnosti, 
Kapelica je građena prema zamisli, 
nacrtima 41 vodstvu sveučilištnoga 
profesora, mjernika arhitekta g. Jurja 
. Denzlera. Građevne radove izvađao 
je graditelj Makso Ružinsky. 

PONUTRICA KAPELICE 


Unutarnje uređenje kapelice zapo- 
čelo je odmah, čim je kapelica sa- 
građena, Stoga potječe većina ure- 
đaja od godine 1933. Svaki je poje- 
dini dio izveden po pravilima crkve- 
ne umjetnosti. Pazilo se mnogo na 
simboličko značenje i izražaj dušev- 
nosti kršćanske umjetnosti, Cjelina 1 
svaki pojedini predmet u crkvi treba 
da veliča Boga i diže čovjeka, što je 
glavni cilj crkvene umjetnosti. 


U kapelici je povrh toga svaka sit- 
nica prožeta motivima iz naše doma- 
će umjetnosti i poviesti. Stara hrvat- 
ska umjetnost primjenjena je i na crk- 
vene predmete u kapelici, da se ta- 
ko iztakne povezanost naše 1000-go- 
dišnje kulture i 1300-godišnjega krš- 
ćanstva. Sve je usklađeno u liepu 
cjelinu, sve na čast naše Gospe i 
Majke, kojoj je na čast naš pobožni 
narod tu šumsku kapelicu prozvao 
»Kapelicom Majke Božje Sljemen- 
ske, Kraljice Hrvata«. 


Unutarnji uređaj kapelice izrađen 
je po zamisli i osnovama majstora 


Radoje Hudoklina, akademskoga ki- 

para. Kapelica je polje njegova u- 
mjetničkoga stvaranja, ona je njego- 
vo životno djelo. 


1. RELIEF MAJKE BOŽJE 


Relief Majke Božje na ol- 
taru izradio je 1933. majstor R. Hu- 
doklin od najbolje domaće orahovine 
(Furnirholz). Visok je 280 cm, širok 
250 cm, a debljina iznosi 10 cm. Radi 

.odpornosti sastavljen je od 36 koma- 

da. Drvo je za vrieme rada priprav- 
ljeno i impregnirano na poseban na- 
čin, da se postigne najveća snaga 
odpornosti protiv vlage, promjene 
vremena i drugih nepogoda. 

Relief je izrađen prema jednoj 
staroj slici, koje auktor nije poznat. 
Naslikao je Majku Božju s malim 
Isusom na rukama na način onoga 
doba t. j. u stilu bizantinsko-raven- 
skom. Slika ima sve odlike stare 
umjetnosti, jer je rađena s puno lju- 
bavi i svom dušom. 

Ta je slika bila postavljena u jed- 
noj gradskoj ulici Rima, odatle joj ime 
»Madonna della Strada« (Gospa od 
puta). Narod je sliku volio i pazio. 
Zavolio ju je i sv, Ignacije, utemelji- 
telj Družbe Isusove, i unio kasnije u 


liepu crkvu, podignutu u čast Imena 
drdagra u Rimu (Gesi). Odtada se 
jako pazi ova Madonna u Isusovač- 
kom. Redu. Kako je ona zaštitnica 
putnika dospjela je i u Sljemensku 
planinarsku Kapelicu, 

Kompozicija reliefa i sav način 
izvedbe strogo je proveden u stilu 
bizantinsko-ravenske škole 13, sto- 
ljeća. Relief prikazuje Majku Božju 
s Isusom na rukama, Širokim otvo- 


renim očima sa smieškom vječnoga 


mira iznosi svu arhajsku veličinu 
stare kršćanske crkvene umjetnosti, 
S tri prsta uzdignute desnice blago- 
slivlje Isus u ime trojednoga Boga 
narod, koji dolazi da traži utjehu i 
pomoć. U ljevici drži knjigu, znak 
umieća i zakona, Izražaj lica u Maj- 
ke Božje izrazuje svu veličinu žene, 
koja zna, da nosi na svojim rukama 
Spasitelja i Žrtvu svieta. Isus i Go- 
spa okrunjeni su pozlaćenom krunom 
narodnih motiva, U krunama su dra- 


gulji od českog stakla, 
2. ŽRTVENIK 


Žrtvenik je u kapelici od ka- 
mena. Prednja strana od bračkoga, 
ostali dielovi od umjetnog kamena, 

ši ELA KLE dona 


Na prednjoj plohi žrtvenika usječeni 
su u kamen reliefni likovi svetaca, 
osobitih štovatelja presvete Euhari- 
stije. Gledaš li od lieve strane na 
desnu, vidjet ćeš najprije lik kaleža 
s hostijom. Prvi je relief Božjega čo- 
vjeka, bl. Marka Križevčanina, do 
njega sv. Petar Kanizije, sastavljač 
prvoga katekizma, sliedi sv. Franjo 
Borgia, španjolski velikaš i general 
Družbe Isusove. U sredini je sv. Ivan 
Evanđelista, ljubimac  Gospodinov, 
Sv. Ignacije Lojola, utemeljitelj Druž- 
be Isusove vodi četu svojih mladih, 
velikih svetaca. To su sv. Alojzije 
Gonzaga, sv. Stanko Kostka, sv. Ivan 
Berchmans i veliki, neutrudivi apostol 
Indije sv. Franjo Ksaverski. Završuje 
ovul skupinu svetaca lik vinove loze i 
pšenice, što stvara, čuva i usavršuje 
po sv. Pričesti sve Božje ljude. Iz- 
vedba je u starom kršćanskom stilu 
po uzorima reliefa sv. Stošije u Zad- 
ru i po fragmentima iz drevnog 
Nina, Pozadina je svetaca pozlaćena 
i patinirana. Ovaj dekorativno izve- 
den niz likova svetaca liepo je po- 
vezan s velikom reliefnom slikom 
Majke Božje na gornjem dielu žrtve- 
nika, 

“Relief je djelo akademskoga ki 
para profesora Vanje Radauša, Djelo 
je izvedeno godine 1933, a uresi li- 


kova svršeni su 1938.: 


3. SVETOHRANIŠTE 


Svetohranište je od posre- 
brenoga mjedenog lima.  Vratašca 
su urešena ukrasima u starohrvat- 
skom stilu i izrađena u tehnici iz- 
bijanja, ' meg d 

Na svetohraništu stoji liepo umjet- 
nički izvedeno razpelo, lievano od 
bronce i posrebreno. 

Svetohranište izradio je po nacrti- 
ma sveuč. profesora, inžinjera, gra- 
ditelja 6. Jurja Denzlera, akademski 
kipar Josip Turkalj godine 1933. 

4. SVIEČNJACI. 

Sviećnjaci na žrtveniku 'od 
lievane su bronce, cizelirani i pa- 
tinirani. Izvela ih je po nacrtima 
sveuč. profesora, inžinira i graditelja 
$. Jurja Denzlera tvrtka Kvirin Lebiš 
godine 1933. ' 
5. KANONSKE PLOČE 

Tri kanonske ploče na žrt- 
veniku pomoć su svećeniku, kad slu- 

ži sv. Misu. Na njima su napisane 
nekoje važnije molitve, koje se mole 
napamet. Stoga moraju biti na žrtve- 
niku u vrieme sv. Žrtve, a jer su u 
tiesnoj vezi sa sv. Tajnama, izrađi- 
vane su već od najstarijih dana što 
ljepše i bogatije. 

Takove su i naše kanonske ploče. 
Molitve su napisane umjetničkim slo- 
vima na pergameni. Pergamena je 
na poseban način izrađena koža. 


Gđa profesor Olga Hocker izpisala. 


je svojom rukom sve molitve na plo- 
čama slovima gotskih versala. Po- 
četna slova, (iniciali), izvedeni su 
plastično pravim zlatom, bogato u- 
krašeni narodnim ukrasima, Uspjela 
kompozicija djeluje vrlo dobro. 
Četiri centimetra široki okviri iz- 
. vedeni su u tehnici izbijanja od tom- 
bak lima, dobro su posrebreni i pa- 
tinirani. Ukrasi na okvirima je naš 
pleter uzet s kamenih ploča ostataka 
crkvice sv. Križa u Ninu iz 8. sto- 
ljeća. U uglovima i sredini gornje i 
dolnje prečke okvira izbijeni su mi- 
niaturni znakovi, što slikovito pri- 
kazuju tekst molitve. Na okvirima 
srednje i najveće ploče simboli su 
muke Isusove, na okvirima desne 

ploče simboli vode i čistoće, a na lie- 
voj znakovi sv, evanđelja Ivanova. | 

Kompozicija okvira i kompozicija 
pisma zajednički je rješavana, stoga 
jedno i drugo čini jedinstvenu cjelinu. 

Svaki pojedini okvir izrađen je od 
jednog komada lima. U okvir je u- 
građena drvena građa, da drži staklo 
i pergamenu. 

Vele, da su ovo najljepše kanon- 
ske ploče ove vrste u Europi. Tako 


ih prosudiše vještaci u Miinchenu. 


Sva tri okvira djelo su majstora R. 
Hudoklina iz godine 1934. | he 
Ploča sa strane evanđelja dar je 

Dr. Sigismunda Čajkovca. 
6. MALI SVIEĆNJAK 
Mali sviečnjak (bugija) izra- 
đen je 1934. od majstora R. Hudo- 
klina. Služi kod sv. Mise, kad je tam- 


no u kapelici. Od lievane je bronce, 


posrebren i patiniran. Sastavljen je 
od tri stojeća anđela, koji nose oblu 
u gornjem dielu nazubčenu zdjelicu 
za svieću. Stav je anđela podpuni 
mir Na prsima prekrštenih ruku 
predani i puni Božjega mira služe 
svome Gospodaru noseći svietlo 
k Njegovoj žrtvi. Sva su trojica tako 


13 


priljubljena jedan uz drugoga, da za- 
jednički' stvaraju okrugao oblik, naj- 
prikladniji za sviećnjak, 
Izvedba je u načinu radova iz 13. 
stoljeća, stilski i simbolički odgova- 
ra svojoj svrsi i posve je u skladu 
s ostalim umjetninama u kapelici. 
7. STALAK ZA MISNU KNJIGU 
Stalak. za misnu knjigu 
izrađen je od fina drveta na način 
stalaka stare škole. Okvir mu je od 
orahovine, u njemu je ugrađeno pet 
okruglih reliefa izdubenih u šimširu 
(Buxbaum). Srednji relief prikazuje 
Janje Božje, četiri ostala iznose sv. 
evanđeliste Mateja, Marka, Luku i 
Ivana, Nožice su stalka.: četiri sim- 
bola četvorice evanđelista: anđeo, 
lav, vol i orao. Stalak prikazuje sim- 
bolički sve ono, što je sadržano u 


misnoj knjizi: nauku i rad Božjega . 


Jaganjca i Njegovih učenika-evan- 
đelista. 
Zamisao, izvedba i izradba djelo 
je majstora R, Hudoklina, a dar go- 
spođe Štefe Živan. 
8. POSUDA ZA MILOSTINJU 
Posuda za milostinju na 
pričestnoj klupi izrađena je 1934, 

Čitava. je remek-djelo majstora: Rk 
Hudoklina. Od čiste je bronze, cize- 
lirana i patinirana. Po načinu stili- 
zacije reliefa i ukrasa, a i po svojem 
obliku djeluje, kao da je iz rane re- 
nesanse, 

Ima oblik stojećega valjka, Vodo- 
ravno podieljena je. profilima, ure- 
šenim  staro-hrvatskim . pletencima 
triju vrsta, u podnicu, trup i zavr- 
šetak (poklopac). Trup je opet oko- 
mito. razdieljen uzkim ukrasnim po- 
jasom u dva jednaka diela, 

* U jednom je dielu prikazan prinos 
siromašne udovice, kako ga opisuje 
evanđelista sv, Marko (12, 42). /U sre- 
dini je tog diela korbana, posuda za 
novac u jeruzalemskom hramu. Des- 
no kleči ponizno sirota udovica i 
vadi iz. okrajka: rubčića uvezanu ba- 
nicu, da .je daruje pobožno, drage vo- 
lje, puna srdca, Gospodinu Bogu. Iza 
nje je sin joj i neki siromah. Na dru- 
goj strani korbane redaju se pismo- 
znanci i farizeji s punim kesama. 
Držanje i izraz njihova lica govore 
jasno: Što ćeš ti, jadnice, puka si- 
rotinjo? Pazi, kako mi dajemo! Ne 
samo to nego i međusobno se fari- 
zeji oholo nadmeću, tko će više dati. 

Jedan se drugome prezirno ruga: »Što 


si ti spram mene? Zar ne vidiš, kako 


moj rob nosi silno blago? Ne će se 
Jehova na te ni obazreti, a mene će 
pohvaliti.« 

. Ovu će oholost i prezir siromaha 
Gospodin kazniti. U drugom dielu 
okrugloga trupa posude gledaš sud 
Božji. U sredini je anđeo Gospodinov. 
U lievoj ruci drži vagu, u desnici mu 
mač. Na jednoj je strani vage udovi- 
čina banica, na drugoj silno blago fa- 
rizeja. Gle čuda, ona siromašna ba- 
nica prevagnula je sve one zlatne 
kese, Udovica i njezin sin sjaju od 
sreće, bogalj kliče: »Hvala Ti, Bože, 
što si tako pravedan i mudar, Pri- 
maš banicu, jer je dana od svega srd- 
ca, iz ciele duše. Prezireš gomile 
zlata, jer ih daje taština, koja sebe 
traži, a Tebe ne će da znade.« 

Mač sv. Mihovila pada na farizeje. 
Zaprepašteni bježe očajnici, jer je sve 
blago pred Bogom blato, kad nema 
čiste nakane, 

Čitava kompozicija posude, prika- 
zivanje pojedinih lica i radnje izve- 
deni su na način radova iz 13. vieka: 
priprosto, ali s mnogo simbolike i iz- 
ražaja. 

9. SAG 


Smirna-sag pred oltarom ma- 
len je, vrlo skladan u kompoziciji i 
ukusan u bojama. Rađen je na čvo- 
rove rukom kao zavjetni dar Majci 
Božjoj Sljemenskoj od gđe Anke 
Pliverić i Vere Dujmović. Prvi je 
puta osvanuo u kapelici na Bad- 
njak 1937. 

10. POSUDE ZA CVIEĆE 


Posude za cvieće jesu dvie amfore 
uz oltar. Rad ovih posuda bio je 
povjeren priznatoj umjetnici kerami- 
čarki Marti Plazzeriano iz 
Osieka. Ukras 77 cm visokih amfora 
izveden je u slogu starohrvatske 
umjetnosti. Kao uzor služile su iz- 
kopine grobnih ostataka naših na- 
rodnih kraljeva, koje je u okolici 
Šibenika proučavao ira Luka Marun. 
Reliefni ukras jedne posude izrađen 
u pletencu po Branimirovoj ploči iz 
Gornjeg Muča, a na drugoj je poznati 
pletenac sa reliefa, koji prikazuje 
kralja Tomislava na ploči splitske 
krstionice. Zemlja, od koje su izra- 
đene posude čistim ručnim radom — 


bez lončarskoga kola — crvena je 
Slina iz poviestne Petrove gore, 

gdje je pao posljednji kralj hrvatske 
krvi, Petar Svačić. Rad modeliranja, 
sušenja i paljenja posuda trajao je 
više mjeseci, jer se morala uzeti u 
obzir veličina, trajnost i jakost. am- 
fora. Paljenje posuda vodila je tvrd- 
ka Pilot d. d. u Zagrebu. 

Na Sviećnicu 1937. postavljene su 
ove dekorativne, liepe posude uz 
oltar sljemenske kapelice. U njima 
je zimi i ljeti ukusno složeno cvieće 
uz bujnu sljemensku paprat ili sočne 
crnogorične grane. E. 

11. SVIEČNJACI NA STIENAMA 
oSviećnjaci na stienama 
izrađeni su 1933. Izveo ih je majstor 
Hudoklin, Ideja je od arhitekta inži- 
nira, sveučilištnoga profesora g. Jur- 
ja Denzlera. 

Dva su sviećnjaka u udubini luka, 
što dieli svetište od lađe kapelice, 
druga dva na stieni iza vrata. Te- 
meljni je oblik stara rimska uljanica. 
Iz križne rozete na zidu diže se sa- 
vinuti držak te završuje starim krš- 
ćanskim znakom mira »PAX«. Držak 

.nosi poluokruglu u gornjem dielu oblo 
nazubčenu zdjelicu, u kojoj može gor- 
jeti ulje ili svieća, .. 

Sviećnjaci su lievani od čiste bron- 
ce, cizelirani i patinirani. Oblik je 
posve u skladu s građevnim oblikom - 
kapelice i cielim njezinim unutarnjim 
uređajem. 

12. VJEČNO SVIETLO 


Vječno svietlo — golub, iz- 
rađen je 1933. od majstora Hu- 
doklina. : 

Kompozicija uzeta je prema liko- 
vima goluba u katakombama na gro- 
bovima mučenika iz 4. stoljeća. Iz- 
veden je u tehnici izbijanja od po- 
srebrenog“ bakrenog .lima. Izbijanje 
stara je umjetnost. U grobovima sta-- 
rih egipatskih faraona nađene su 
divne maske od zlatnog ili pozlaće- 
nog lima, izvedene u tehnici izbijanja. 
Maske i pehari starih Mikena remek 
su djela izbijanja..U srednjem i po- 
četkom novoga vieka upotrebljava se 
izbijanje samo u izvedbi skupocjenog 
oružja i vitežkih oprema. 

Golub ima u kršćanskoj religiji ve- 
liko simboličko značenje. On nosi 
maslinovu grančicu Nou u znak spa- 
senja. Golub znači čistu, nevinu lju- 
bav. Na grobovima prvih kršćana 
prikazuje Božjom ljubavi spasene du- 


19 


še. Golub je simbol Duha Svetoga 
tek u 10, vieku. Lebdeći golub, koji 
nosi na svojim leđima posudu za 
vječno svietlo iprikazuje simbolički 
onu čistu ljubav, što plamteći vječno 
živom vatrom u duši kršćana, čuva 
počastnu stražu u domu Kralja svih 
kraljeva. Kako golub nosi uljenicu za 


vječno svietlo na leđima, kad sviet- 


lo svietli, vidiš sjaj, ali ne vidiš 
odakle dolazi. 
. 13. PROZORI 


Prozore u kapelici treba raz- 
dieliti u tri skupine. U prvu skupi- 
nu idu ona .dva prozora u svetištu. 
U obliku pačetvorine, proviđena jed- 
nostavnim crvenim i žutim staklom, 
bacaju, kad sunce udari, liepo sviet- 
lo u samo svetište. 

U drugu skupinu idu dva prozora 
na stienama lađe kapelice. Okrugli, 
dosta veliki, urešeni su krasnim cvie- 
ćem u vrlo: liepim bojama, izrađenim 
američkom tehnikom. 

Ova su dva prozora zazidana, da 
bi se dobile potrebne plohe za fres- 
ko slike. Nisu davala ni dovoljno 
svietla, jer se ono lomilo baš u sre- 
dini kapelice i među se pobijalo.: 

Samo malo i to s vanjske strane mo- 
gu se zapaziti uresi na tim prozorima. 

Treću skupinu čine ona dva na- 
novo otvorena prozora na pročelju 
kapelice. I oni su jednostavni, izra- 
đeni od raznog šarenog stakla. Prem- 
da maleni unose u kapelicu dosta 
svietla, pogotovo kad sunce poslije 
podne s te strane upre bacajući jarko 
svietlo sve do samoga oltara i reliefa. 


14. MOZAIK IZA OLTARA 


Srebrnim mozaikom sa 
zlatnim zviezdicama obloženo je či- 
tavo svetište kapelice: Površina mo- 
zaika iznosi oko 35 m? a sastavljena 
je od nekih 300.000 kockica, 

Uzet je srebrni mozaik, jer srebro 
svojom mirnom sivom bojom djeluje 
monumentalno i dostojanstveno. Po- 
vezan je posvema s mirnom arhi- 
tekturom kapelice. Osim toga ozna- 
čuje srebrni mozaik dobu procvata 
mozaičke umjetnosti. U prvo doba 
u početku, prevladava u takovim 
uresima plava boja, kasnije sve do 
doba procvata ove umjetnosti vlada 
i vodi srebro. Kad je ta umjetnost 
stala padati, pojavljuje se zlatna bo- 
ja. Blistavo zlato moralo je prikriti 

prazninu i siromaštvo sadržaja, -iz- 
vedbe slike i manjkavosti kompo- 
zicije. : METI 

Mozaik je djelo tvrtke Ivana: Ma- 
rinkovića, Zagreb. Izveden je. po 
uputama Majstora Hudoklina godine 
1934. : 


15. MOZAIK LUKA 
Mozaik je ures i triumfalnoga- lu- 
ka, što dieli svetište kapelice od nje- 
zine lađe, Dvanaest anđeoskih glava 
prikazuje dvanaest anđeoskih zboro- 
va, koji se klanjaju sa strahopoči- 
tanjem Kraljici anđela, koju na vrhu 
tuka u samoj sredini naznačuje zlatna 
kruna. Sve su anđeoske glave izve- 
dene u čistom bizantsko-ravenskom 
stilu iz 4--5. stoljeća. Tadanja u- 
mjetnost htjela je prikazivajući an- 
đele s velikim, široko otvorenim oči- 
ma naznačiti svu dušu anđela. Veli- 
ke otvorene_oči ogledalo su-jake či- 
ste i liepe duše. Za ove anđele i 
krunu upotrebljeno“ je oko 90.000 
komadića: mozaika. Ovaj: mozaik iz- 
radio je godine 1936. g. Ivan Ma- 
rinković po točnim nacrtima-i upi- 
tama R. Hudoklina i G. Stupice. 
Rubovi luka oko anđeoskih glava 


obloženi:su. kamenim profilom brač- 

koga kamena.:I ova je radnja :izve- 
dena po nacrtima i uputama R. Hu- 
doklina: od klesarske tvrdke J, Stre- 
ha godine 1936, Pa 
' : 16. ZIDNO ZVONO 
Zidno zvono uz vrata sakri- 
stije lievano je od bronce na “način 
7. i 8. vieka, Skladno se na njemu 
iztiče naš drevni pleter. Zvonu pri- 
pada biela, svilena vrpca izvezena 
zlatnim pleterom tehnikom »plosno- 
ga veza«. Između pletera ukusno se 
iztiču četiri medaljona u bojama sa 
simbolima četvorice evanđelista, Ta- 
kovi se uresi nalaze na starim crkve- 
nim radnjama iz Nina, Oglaja (Akvi- 
leje), Solina, Nacrt za zvono: i vrpcu 
izveo je majstor R. Hudoklin, dok je 
vezivo izrađeno u radioni gđe Miro- 
slave Hržić. Na Badnjak 1937. zazvo- 
nilo je ovo zvono prvi puta kao bo- 
žićnica Sljemenskoj Kapelici. 
Zvono i vrpca dar je gospođe 
Štefe Živan, 
17. POD KAPELICE 
Pod kapelice posve je .promie- 
njen. Poradi jake vlage trebalo je 
provesti dobru izolaciju i izkopati 
pod kapelicom podrum (kriptu), S iz- 

građivanjem kripte izgrađen je i novi 
kameni pod. Dosadašnji od taraca ni- 
je odgovarao svetosti i ozbiljnosti 
mjesta, Novi je pod izveden od ka- 
mena zvan »Reštovo«. Sivkasto je 
smeđe boje sa svietlim žilama, »Re- 
štovo« je liepi, tvrdi kamen, vrlo od- 
poran, te su ga stoga već odavna upo- 
trebljavali za  popločivanje crkvi. 
Ploče na podu razne su veličine. Ima 
ih od 40X60 do 60X80 cm., debljina 
je uviek jednaka, te iznosi 3 cm. Po- 
ložene su na 20 cm jaku, željezno- 
betonsku podlogu, koja služi i kao 
strop kripte. ' 

Ove je radnje izveo pod nadzorom 
R. Hudoklina klesarski majstor Fra- 
njo Bratković godine 1941, 


18. STROP KAPELICE 


Strop kapelice izrađen je od 
drveta. Grede, koje diele strop u 49 
polja obložene su plemenitom slavon- 
skom hrastovinom, lužene (bajcane) i 
patinirane, Strop sam odieljen je od 
stiena kapelice bogatim hrastovim 
profilom, U svakom polju stropa ima 
po jedan relief; U sredini je relief 
Majke Božje s Djetetom Isusom. Nje- 
zin je lik najveći i središte svega. 

Diagonalno od sredine redaju se če- 
tiri reliefa svetaca zaštitnika hrvat- 


. skoga kraljevstva. To su: sv. Josip, 


sv. Ilija, sv. Ivan Krstitelj i sv. Rok, 
Oko zaštitnika poredani su grbovi 
hrvatskih . pokrajina: Hrvatska, Sla- 
vonija, Dalmacija, Bosna i Istra. Sli- 
jedi 39 grbova raznih hrvatskih gra- 
dova, važnih i poznatih u našoj po- 
viesti. (Kojemu gradu pripada koji 
grb, vidi se iz crteža, uokvirena uz 
vrata sakristije). 

Svi reliefi osim onoga Majke Božje 
i zaštitnika, okruženi su starohrvat- 
skim pleterom u dva razna uzorka. 
Po razporedbi i slikovitosti svi grbovi 
zajedno velika su, vrlo liepo ukra- 
šena ploha, što djeluje kao bogati, 
kiepi sag. 

Reliefi su izrađeni od hrastovine, 
razno obojeni i patinirani. Drvo je 
dobro impregnirano i konservirano, 
Kompozicija i izradba djelo je maj- 
stora R. Hudoklina iz godine 1937. 


19. FRESKO SLIKE 


Obadvie pokrajne stiene kapelice 
ukrašene su liepim fresko slikama. 
Veličina slika iznosi 720X380 cm. 
Započinju kod kamenog obloga, ko- 

jim je zid obložen iu visini od 166 cm; 


te sežu do vrha stiene prostirući se 
od jedne strane na drugu duljinom 
čitave lađe. Izvedene su u tehnici 
čistoga freska (iresco buono). Ovaj 
način rada izizkuje silno znanje i još 
veći napor, ali ljepoti i trajnosti ova- 
kova rada nema premca u nijednoj 


drugoj tehnici. Rad na samoj izvedbi. 


slika nije tako dugotrajan, koliko je 
težka i duga izradba kartona (crteži 
u naravnoj veličini) i studij svakog 
pojedinoga crteža, Radilo se na ovim 
dvjema crtežima preko godinu dana. 

Svi likovi na lievoj sliki prikazani 
su vjerno prema pronađenim slikama 
i crtežima. Gdje nije bilo toga, ra- 


dilo se. prema nađenim opisima. Isto: 


su tako vjerno prikazane nošnje onih 
dana, kada je pojedinac živio i radio. 
Svaki prikaz na desnoj freski-ne 
nosi samo odielo svoga kraja i kroja, 
već mu je dana i značajna crta tiela 
i duše njegova kraja. Premda svaka 
slika prikazuje posve druge ljude, 


krajeve, prilike i doba, obadvie: su 


povezane međusobno u skladnu cje- 
linu sa čitavom kapelicom. Fresko 
slike slikao je akademski slikar Ga- 
briel Stupica uz suradnju R. Hu- 

doklina. Ministarstvo nastave i bogo- 
štovlja darovalo je 1941. potrebnu 
svotu, da se dovrši uređenje kape- 
lice. S tom podporom izgrađena je. 
kripta, obložene su stiene kapelice, 
uređen je novi pod, fresko slike i 
okolica kapelice, 

Stiene izpod slika obložene su plo- 
čama od »bizečkog kamena«, te se 
u visini od 166 cm protežu duž ciele 
lađe kapelice stvarajući liep bieli 
okvir kapelici i fresko slikama. Ove 
su ploče postavljene tako, da izme- 
đu stiena i ploča može strujati zrak, 
što će sačuvati suhoću stiena i fres- 
ko slika, ME ' 

Postavljanje ploča proveo je kle- 
sarski majstor Franjo Bratković pod 
vodstvom R. Hudoklina godine 1942, 

Fresko slika na desnoj 
stieni prikazuje predaju kapelice 
Majci Božjoj. Svrha je ove slike, da 
iznese štovanje Majke Božje kod 
Hrvata. Odatle toliki narod u liepim 
narodnim nošnjama sa svojim zna- 
čajkama. 

Svećenik predaje model kapelice 
Majci Božjoj, koja drži Spasitelja na 

ama, Gospodin pruža veselo obje 
ručice i radostno prihvaća kapelicu. 

Iza Gospe stoje Bosanci i Bosanke (3). 
Dvie su Bosanke gotovo posve pre- 
krivena lica, kako su se nosile žene 


u Bosni u vrieme turske vladavine. 


Samoborka umorna sjedi i moli (2). 
Šestinčanin (1) uprt o štap, duboko 
zamišljen, pažljivo. promatra Gospu 
i Gospodina. Dvoje dječice iz Gra- 
čana (4) kleči, gleda i moli, dok 
Šestinka (5) prikazuje svoje najmanje 
Majci Božjoj. Starica Tuna (6) iz Re- 
meta ponizno kleči pred Gospom i 
pobožno: moli. Dvie seljakinje iz Pi- 
sarovine (7) s tipičnim rubcem na 
»rogove« s djecom u naručaju sabra- 
no prisustvuju predaji kapelice u 
družtvu s liepom Konavokom (8) iz 
okolice Dubrovnika i otmjenom, sta- 
sitom Slavonkom (9) iz Vinkovaca, 
koja vodi vlastite dvoje djece Gospi 
na poklon. Vrlo je mila pojava ma- 
loga, bistrog Slavonca, kako gleda 
Isusa i Gospu. Osvaja nedužnim iz- 
_ražajem lica. Posavka (10) iz okolice 
Siska kleči i sabrano, zadubljena u 
molitvu razmatra. Jana (11) iz Gra- 
čana sva je zanešena ovom liepom 


prikazom, dok je Bistranka (12) s ko-- 


šarom na glavi duboko zamišljena, 
Starac Turopoljac (13) u starodrev- 

noj »čohi« nepomičan sav se predaje 
gledanju. Bosanac iz Sarajevskog po- 
lja (14) moli duboko pognute glave 
do Ličanina (15) s tipičnom carskom 
bradom i Zagorca (16) s jakim br- 
kom. Dalmatinac (17) iz Petrova po- 
lja baš skida crvenkapu pred svojom 
Gospom, dok Slavonac (18) u napo- 
nu snage tumači svome malome, što 
se to zbiva, Stari seljak iz Mikulića 
(19) (okolica Zagreba) otvorene su- 
rine u vezenoj košulji upirući se o 
štap pazi budno na sve uronjen u 
tihu pobožnost. Posve u pozadini tri 
su majstora, koji su slikali ovu fres- 
ku. Prvi je u redu majstor R. Hu- 
doklin (20), drugi je slikar G. Stu- 
pica (21), treći F, Mahnić (22) koji 
je priređivao žbuku za sliku, što je 
vrlo važno kod ovakovih umjetnič- 
kih radova. 

U prosjeku iza svećenika pada oko 
na zagrebačku katedralu i okolne 
zgrade, gledane s gračanske uzvisine, 

Lieva fresko slika iznosi 
Spasitelja u hrvatskoj poviesti. Sva 
je naša poviest težka borba »za krst 
častni i slobodu zlatnu«, Stoga su 
oko Gospodina naši ponajveći veli- 
kani svih struka od početka hrvat- 

ske poviesti do konca turskih ratova > 


godine 1699, 

U sredini slike stoji Spasitelj. U 
ruci mu veliki križ, jer je sva naša 
borba težki križni put. Gospodin to 
znade i blagosliva svojom rukom 
»predziđe kršćanstva«, Uz Isusa kle- 
či Isusovac (1) Juraj Habdelić (1609- 
1678), »jedan od najboljih hrvatskih 
stilista uobće«, napose poznat zbog 
svoga »Dictionara«, veliki pobornik, 
da se u Zagrebu osnuje sveučilište 
«ravno takovim zavodima po Europi. 
Do Habdelića je Isusovac (2) Stje- 
pan Glavač (1627—1680). U Grazu 
je izdao godine 1673, jedan od naj- 
starijih zemljovida Hrvatske i Slavo- 
nije, koji je sam rezao u bakar, Iza 
Spasitelja je biskup zagrebački i hr- 
vatski ban (3) Juraj Drašković Tra- 
košćanski (1526—1587), vrstan govor- 
nik i dobar latinski pjesnik. Mnogo 
se brinuo za svoju biskupiju, podi- 
zao škole i položio temelje današ- 
njem sjemeništu u Zagrebu, Draško- 
viću pripravlja put veliki ban, dr- 
žavnik, svećenik i slavan vojskovo- 
đa (4) Petar Berislavić (1450—1520), 
Godine 1513. izvojeva veliku pobje- 
du nad Turcima kod Dubice. Pade 

junački s mačem u ruci u boju s Tur- 
cima na riečici Korenici. Iza Beri- 
slavića u živom su razgovoru pučki 
pisac Bosne Franjevac (5) Matija 
Divković (1563—1631) i pjesnik »Raz- 
govara ugodnih naroda slovinskoga« 


-starac (6) Milovan, fra Andrija Kačić 
“Miošić (1704—1760). Ravan im je po 


svojim djelima junak i branitelj Sla- 
vonije fra (7) Luka Ibrišimović (1620- 
1698), učen, čestit i neumoran hrvat- 
ski rodoljub. Ovu skupinu završuje 
častna pojava popa (8) Marka Mesića 
(1640—1713), osloboditelja Like i Kr- 
bave od turskoga jarma, prosvjeti- 
telja, slavnoga junaka i narodnoga 


čovjeka, 


Pred Spasiteljem u prvom je redu 
pisac i povjestničar, biskup (9) Ben- 
ko Vinković (1581—1642), slavni go- 
vornik, plodan pisac, preporoditelj i 
branitelj Međumurja od mađarske na- 
jezde. Oko njega kretao se sav pro- 
svjetni život 1 obstanak hrvatstva, a 
bio je najmarkantnija ličnost XVII. 


stoljeća. Pobožno u Gospodina gleda 


zagrebački biskup Pavlin (10) Mar- 
tin Borković (1597—1687), osnivač 
zagrebačkoga sirotišta, prior Pavli- 
na. Podigao je lepoglavski samostan 


31 


na akademiju, koja je mogla podje- 
ljivati doktorate. Kao biskup stekao 
je veliku popularnost svetim životom. 
Ponosito i samosviesno stoji prvi hr- 
vatski kralj (11) Tomislav. Pred To- 
mislavom kleči sav predan Gospo- 
dinu Dominikanac (12) biskup bl. 
August Kažotić (1260—1323), otac 
siromaha i potištenih. Do njega je 
posljednji bosanski kralj (13) Stjepan 
Tomašević (f1463.), upirući se des- 
nom rukom o štit s hrvatskim grbom. 
Iza Tomaševića je veliki kralj Dmitar 
Zvonimir. Vladao je od 1075—1089. 
Za njega veli »Hrvatska kronika«, 
da je »za dobroga kralja Zvonimira 
bila vesela sva zemlja, jer biše puna 
i urešena svakoga dobra, gradovi pu- 
ni srebra i zlata, — niti se ikoga 
bojaše, niti joj iko mogaše nauditi, 
osim gnjev Gospodina Boga«. Do 
kralja je Zvonimira Knez (15) Brani- 
mir, Banovao je od 878—879. Za nje- 
gova vladanja moradoše Mletčani 
plaćati Hrvatima godišnji danak za 
slobodnu plovidbu po Jadranskom 
.moru. Malko sagnut pomno pazi »na- 
še dalmatinsko more« kralj (16) Pe- 
tar Krešimir u vrieme svoga vla- 
danja od 1058—1074. Na koljenima 

pobožno moli zadnja bosanska kra- 
ljica (17) Katarina, umrla u Rimu 
1470, Druga je naša mučenica bani- 
ca (18) Katarina Zrinjska, supruga 
grofa Petra Zrinjskoga (1625—1673), 
umna i neustrašiva žena, koja si je 
kao diplomatkinja prokrčila put do 
europskih vladalačkih dvorova. (19)| 
Pavao Šubić bribirski pažljivo motri, 
što se oko injega zbiva. Pavao je 
»ban Hrvata i gospodar Bosne« i 
ide među najvažnije pojave u hrv. 
poviesti. Veličanstvena je gorda lič- 
nost Kneza (20) Domagoja (864-876). 
Povjestničar (21) Lucić Ivan (f 1679.), 
temeljit, kritičan historik, najodluč- 
niji rodoljub, što ga ikada Dalmacija 
rodila; razpravlja ozbiljno sa Senja- 
ninom (22) Vitezovićem (1652—1713), 
plodnim piscem, prvim ideologom ve- 
like hrvatske misli. Sav. u oklopu 
stoji ban (23) Bakač (1558—1624), 
slavni junak u borbi s Turcima, od- 
lučni branitelj prava Hrvatske, vrstan 
diplomata, veliki vojskovođa i gor- 
ljiv katolik, Proviruje prvi hrvatski 
pjesnik (24) Marko Marulić (1450— 
1524). Duboko zamišljen, sluteći po- 
gibiju svoga roda, žalostno gleda (25) 
Franjo Krsto Frankopan (f 1671). Iza 

njega je sigetski junak (26) Nikola. 


Šubić Zrinjski (1508—1566) i pjesnik 
»Pavlimira« te prevodilac »Kristia- 
de« (27) Junije Palmotić (1606-1657). 
S pergamenom u ruci snatri Dubrov- 


čanin (28) Gundulić (1588—1638) »o- 


zlatnoj i sladkoj i dragoj slobodi u 
Dubravi« s hrvatskim banom . (29) 
Petrom Zrinjskim (1621—1671) ideal- 
nim i tragičnim pobornikom vrhov- 
ničtva hrvatske krune. [Slikar (30) 
Andrija Medulić (f 1585) Tizianovim 
okom promatra ovo zbivanje u želji, 
da ga što ljepše uslika u svojoj duši. 
U pozadini vidi se »Hrvatska Ate- 
na«, slobodni Đubrovnik, vjerni ču- 
var hrvatskoga mora, ' 


Podatci za ovu sliku uzeti su iz. 


knjige: »Znameniti i zaslužni. Hrvati 


od 925—1925.« : ' 


34 





22 PAVAO RITTER VITEZOVIĆ 
25 BAN BAKAČ 

24 MARKO MARULIĆ 

25 FRANJO KRSTO FRANKOPAN 
26 NIKOLA ŠUBIĆ ZRINJSKI 
27 JUNIJE _PALMOTIĆ 

28 \VAN GUNDULIĆ 





4 ISUSOVAC JURAJ HABDELIC, 

2 ISUSOVAC STJEPAN GLAVAČ 
3 BISKUP JURAJ DRAŠKOVIĆ 

4 BISKUP PETAR. BERISLAVIĆ 
5 FRA MATIJA DIVKOVIĆ 
6 FRA ANDRIJA KAČIČ MIOŠIĆ 
Z FRA LUKA IBRIŠIMOVIĆ 











KRIST U HRVATSKOJ POVJESTI 


& POPMARKO MESIĆ, 15 KNEZ BRANIMIR 

9 BISKUP BENKO VINKOVIĆ 16 KRALJ PETAR AREŠIMIR 
10BIS.PAVUN MARTIN BORKOVIĆ 47 KATARINA, BOSANSKAKRALJICA 
TI KRALJ TOMISLAV 18 BANICA KATARINA ZRINJSKA 


12DOMINIKANAC BIS, AUG,KAŽOTIĆ 19 BAN PAVAO ŠUBIĆ BRIBIRSKI 
TIKRALJ STJEPAN TOMAŠEVIĆ 20KNEZ DOMAGOJ 
14 KRALJ DMITAR ZVONIMIR 24 IVAN LUCIĆ 

29 BAN PETAR ZRINJSKI 

50 ANDRIJA MEDULIĆ 


22 PAVAO RITTER VITEZOVIĆ 
25 BAN BAKAČ 

24 MARKO MARULIĆ 

25 FRANJO KRSTO FRANKOPAN 
26 NIKOLA ŠUBIĆ ZRINJSKI 
27 JUNIJE PALMOTIĆ 

28 IVAN GUNDULIĆ 

 CRKVENO RUHO | RUBLJE 


Crkvenoruhoirublje slu- 
ži svećeniku, kad obavlja bilo koji 
sveti čin. U uzkoj je vezi sa svećeni- 
kom, Božjim slugom, Po njemu ima 


“da veliča Boga i diže duh pobožnosti, 


Stoga se oduviek u Crkvi pazilo, 
da bude jedno i drugo što dostojnije 


“uređeno i ukrašeno. U crkveno ruho 
ide :. 


Misnica t. j. kežala s manipu- 
lom i sa štolom. Manipul je sve- 


.ćeniku na lievoj podlaktici, štolu 


stavlja preko ramena, a kazulu 
preko štole. 
Kaležu pripada purifika- 


torij, pala, veo, burzaikor- 
poral (tjelesnik),. S purifikatorijem 
čisti kalež, palu stavlja preko plitice, 
na kojoj leži hostija. Sve skupa po- 
. kriva velom, na koji stavlja burzu 
-S tjelesnikom (corporale). Na tjeles- 
niku počiva iza Pretvorbe ge Gos- 


podinovo. 
Kad se svećenik oblači za sv.: Mi- 
su, stavlja preko pleća humežtajle 

(naplećnik), obuče zatim dugu ko- 
šulju, zvanu alba, i pripaše se cin- 
$ćulom (pojasom). 

Misnice su razne boje prema to- 
me, kako traži služba Božja. Po obli- 
ku jedne su uzke — latinski kroj, dru- 


ge su poširoke — zvane boromejke. 
Ovakove su sve svečane misnice u 
kapelici. 


Kad je blagoslov, ili kad svećenik 
dieli sv. pričest izvan sv. Mise oblači 
roketu (kratku košulju), preko ra- 
mena stavlja štolu one boje, koju 
traži Misa toga dana. U rukama nosi 
burzu, u kojoj se nalazi tjelesnik 
(corporale). ' 

Dieli li blagoslov s ciborijem, on- 
da će preko pleća prebaciti velum, 
s njim prekriti sveto Otajstvo i vjer- 
nicima podieliti blagoslov. 

Crkveno ruho i rublje Sljemenske 
Kapelice izrađeno je po propisima 
Crkve i crkvene umjetnosti s osobi- 
tim obzirom na našu domaću umjet- 
nost, koja je vrlo bogata i liepa. Sve 
osebine naših narodnih veziva uva- 
žene su podpuno, ukoliko je to bilo 
u skladu s crkvenim propisima. Pre- 
vladava pletenac, koji je liepo i do- 
sljedno proveden. E 

Sve je ruho i rublje izrađeno kod 
kuće, većinom kod čč. ss. Sv. Križa 
u Đakovu. Nacrte je izradila gđa Te- 
reza Paulić poznata umjetnica i struč- 
na činovnica etnografskog muzeja u 
Zagrebu. Nacrte za čipke na batiće 
izradila je gđa Danica Brčssler, ta- 
da učiteljica čipkarske škole u Le- 
poglavi. Sabiranje prinosa za odiela 
i rublje, briga nabavke, izrade i ču- 
vanja, djelo je gđe Franjke Mata- 
sović, ravn, pučkih škola u miru, 


1. MISNA ODIELA 


: 1. ZLATNA MISNICA 

Na bieloj moirće svili vezen je zlat- 
ni pleter splitske krstionice iz IX. 
vieka. Drevni ovaj naš motiv izkićen 
trostrukim zlatnim listićima, sastaje 
se u vienac, koji ovija križ, a u sre- 
dištu mu zlatna ruža kao završna 
zlatna misao. Isti motiv izrađen je 
na štoli, manipulu, velu, i burzi, Sav 
ovaj ukras djeluje mirno i otmjeno, 
dostojno kuće Božje. 

Ovu je misnicu darovala 1933. god, 
znamenita naša .operna pjevačica 
* Milka Ternina. Ime njezino uve- 
zeno je u misnici, 

2. BIELA MISNICA 

Svečana biela ;/misnica 
prozvana »narodna«, nosi boje i na- 
šivene gajtane, koji podsjećaju na 
prsluke, kakove nose seljaci u Pri- 
gorju izpod Sljemena. Motiv je ski- 
nut s odlomka propovjedaonice bis- 
kupske stolne crkve sv. Marije u 
Biskupiji u Dalmaciji iz XI. vieka. 
Vezivo je rađeno pravom svilom mir- 
nih niansa. Gledajući cvjetiće i listi- 
će prosute na bieloj težkoj svili mis- 
nice, odmara se oko i duša, Gajtan 
od zagasite crvene svile svija se u 
trotračni pleter i ovija motive, koji 
se sastaju u veliki križ, na kojemu 
je uvezeno Ime Isusovo. Ova je. mis- 
nica dar Glasbenoga družtva inte- 
lektualaca i naše operne pjevačice 
Lige Doroghy. ' 
3. CRVENA MISNICA 
Ova vrlo liepa misnica vezena je 
pravom svilom, tehnikom tamburi- 
ranja vrlo fino i točno. Motivi su 
skinuti s iniciala misala XVI. vieka 
iz knjižnice obitelji Vitezić u Vrbniku 
na otoku Krku. Izrađena je crvenom, 
modrom, brončanom, zelenom i siv- 
kastom svilom. Pleter mjestimice iz- 
kićen modrim glavicama potočnice 

sastaje se oko križa. U usjeklinama 
križa četiri su slova R D K H (Raj- 
ska Djevo Kraljice Hrvata). Ova je 
misnica dar Glasbenog družtva inte- 
lektualaca. ' 

4. LJUBIČASTA MISNICA 


Ova je misnica vrlo otmjena i lie- 
pa. Na njoj je uvezen najstariji naš 
pleter s ploče Kneza Branimira sa 
oznakom god. 888, Vez je izveden 
tehnikom »slikanje iglom« u tri nian- 
se sive svile, obrubljen srebrnom ži- 
com, Ondje, Sdje se motivi ukršta- 
vaju, izvezen je gustim pleterom križ, 
najstariji uresni nakit iz dobe kneza 
Višeslava sa krstionice crkve sv. Kri- 
ža u Ninu, sada pohranjena u Zag- 
rebu u »Hrvatskoj akademiji zna- 


nosti i umjetnosti«, 


5. ZELENA MISNICA 


Ova, vrlo ukusna i otmjena misni- 
caj lizrađena od fine, jasno zelene 
moireć svile, nosi motiv s iniciala 
misala XIV, vieka iz knjižnice obitelji 
Vitezić. Vezenje je izvedeno tehni- 
kom tamburiranja u tri nianse siv- 
kaste svile sa srebrnom žicom s jed- 
ne strane, Darovao ju je zagrebački 
kanonik preč, g. Mirko Kapić, 

6. CRNA _MISNICA 


Skladna i vrlo liepa u svojoj oz- 
biljnosti. Na težkoj moirće svili pre- 
pliće se drevni trotračni pleter s ini- 
ciala glagolskog brevira iz XVI. vie- 
ka iz knjižnice obitelji Vitezić na 
Krku. Dobro pristaje crnoj misnici 
motiv, na kojemu se mjestimice za- 
paža oblik trnja. Pleter je vezen si- 
vom svilom u tri nianse. tehnikom 
tamburiranja. . 

Ovu je misnicu darovala prot. Štela 
Kršnjavi, a izradile su je čč. ss. M 
losrdnice u Zagrebu, 

7. OSTALE MISNICE 

Jednostavne mis nice za 
obične dane — biela, crvena, zelena 
i ljubičasta — urešene su uskim ple- 
terom, izrađene tamburiranjem. lako 
vrlo jednostavne, liepe su i »tmjene. 


2. OSTALO RUHO 
1. MARAMICE, TJELESNICI | PALE 
Maramice,tjelesniciipa- 
le, koje se upotrebljavaju kod služ- 
be Božje, urešene su uzkim plete- 
rom u boji misnice, a izvezene bie- 
lim pamukom. 

2. ANTEPENDIJI 


Antependij služi kao ures žrtveni- 
ka. Svrha mu je, da što bolje i liep- 
še uresi ono mjesto, na koje silazi 
Gospodin pod sv. Misom. Obično od- 
$ovara uresu misnog odiela. Ima ih 
stoga i naša kapelica nekoliko, 

Antependij vezen motivima crne 

misnice izvezla je na bielom platnu 
gđa Slava Šenoa, udova hrv. knji- 
ževnika Augusta Šenoe. Na tome an- 
tependiju našivene su vrlo liepe čip- 
ke na batiće, koje su po nacrtu 
Brčssler izradile učenice čipkarske 
škole u Lepoglavi. 
. Gđa Zora Vabić, kćerka Augusta 
Šenoe, izradila je i darovala ukusni 
bieli antependij zelenoj misnici, I taj 
resi liepa čipka na batiće. Ove gos- 
pođe imale su posebnu želju, da svo- 
jom rukom izvezu dar Sljemenskoj 
Kapelici, Oba su antependija darova- 
na 1933. godine. 

Gđa Olga Mudrinić poklonila je 
antependij vezen crvenim i modrim 
krstacima, izrađen rukom hrvatske 


.seljakinje. Ide uz crvenu misnicu, 


Darovan je god. 1933, 
Na bieloj svili vezen sivom svilom 

napis: »Rajska Djevo Kraljice Hrva- 
ta — moli za nas« liepi je antependij 
. darovan kapelici od »Hrvatske žene« 
iz Bjelovara g. 1933. 

Vrlo ukusan je antependij uz bielu 
»narodnu« misnicu. Na finom tiillu 
primienjen je od bieloga batista mo- 
tiv iz biskupske stolne crkve Majke 
Božje u Biskupiji u Dalmaciji (XI. 
viek), Dar je gđe Marije Babić 
1933. godine. 

Na Božić 1936. uresio je oltar Slje- 
menske Kapelice dosada najljepši 


njezin antependij — zlatom vezen. 
Na težkoj.bieloj svili blista nadpis: 
»Kraljice Hrvata — moli za nas!« 


Oko njega bogati pleter s Branimi- 
rove ploče izrađen zlatom. Na kraju 
našivene fine čipke na batiće, rađene 
tankim koncem i protkane zlatnom 
žicom. Darovala ga je gđa Mara 
Čajkovac. 

God. 1938. darovala je učiteljica 
Marija Pavušek iz Nove (Gradiške 
vrlo liepi i nježni mrežkani antepen- 
dij. Izradila ga je slavonska seljaki- 
nja po nacrtu gđe Paulić, Kao uzor 
služilo je jedno staro vezivo iz zbir- 
ke kanonika Cepelića u Đakovu. 

Kapelica posjeduje mali, skupocje- 
ni stolnjak sa vrlo liepim pažkim 
čipkama. Njim se u velikim blagdani- 
ma pokriva kameni stup na kojem 
stoji vino i voda za sv. Misu, U bo- 
žićno doba pokriva se s njim slamica 
u jaslicama, u kojima leži mali Isus. 
Stolnjak je dar »Ženske Udruge« u 
Zagrebu od god. 1933. 

3. VELA 

Velo je onaj dio crkvenoga ru- 
ha, kojim se svećenik zaogrne preko 
pleća, kad daje blagoslov s Presve- 
tim. Kako se s velom pokriva samo 
Presveto, razumljivo je, da crkva ja- 
ko pazi, da bude velo što ljepše radi 
dodira sa Gospodinom. 

Kapelica ima dva vrlo liepa i ot- 


«mjena vela. Godine 1933, izrađeno je 


»zlatno« velo. Na bieloj svili izvezeni 
su zlatom motivi sa zabata Kneza 
Mutimira. Vidimo opet naš drevni 
trotračni pleter, taj tisućljetni prati- 
lac Hrvata, Velo je dar Gradske šte- 
dionice u Zagrebu 1933, godine. 
Drugo vrlo ukusno velo nazvano 
»srebrno«, izrađeno je također na 
bieloj svili sa sivom svilom u tri nian- 
se obrubljene srebrenom žicom. Mo- 
tiv odgovara onomu na zelenoj mis- 

nici. Izradila ga je rukom s mnogo 
ljubavi i vještine prof. Marijana Ži- 
van 1936, godine, X: 

Kapelica ima još jedan sasvim mali 
plaštić, kojim se pokriva krušnik 
(ciborij). Vezen je zlatom na bieloj 
svili i nosi ornamentiku XIV, vieka 
s iniciala misala iz knjižnice obitelji 
Vitezić na Krku, Darovao ga je dje- 
čak Niko Jovanović iz Splita, da bu- 
de na spomen njegovog prvog mi- 
nistriranja u Sljemenskoj Kapelici u 
srpnju 1933, 

4. ALBE 

Vrlo liepa svečana alba ukrašena 
je širokom čipkom na batiće, Motiv 
sa splitske krstionice iz IX. vieka. 
Dar je gđe Dr. Zlate Denzler god. 
1933. 

Druga, osobito liepa svečana alba 
ukrašena je finom mrežkanom čip- 
kom. Motiv je uzet s pletera stare 
“ hrvatske skulpture u Splitu. Radile 
i darovale Sljemenskoj Kapelici časne 
sestre Sv. Križa u Đakovu god. 
1933, 

5. ROKETE 

Prvoj albi odgovara i jednaka ro- 
keta s vrlo širokom čipkom na ba- 

tiće. Dar je gđe Zdenke i gđe Da- 
nice Hagenauer 1933. godine. Upo- 
trebljava se kod svečanih zgoda, . 

Druga je vrlo ukusna roketa s pri- 
mjenom od batista na tiullu odgovara 
vezivu »narodne« misnice. Dar je 
$đe Vjere Pliverić 1933, godine, 

, 6. ŠTOLE 

Kod najsvečanijih zgoda uzima se 
uz svečanu roketu divna zlatna što- 
la. Na bieloj svili bogato su vezeni 
liepi, stari ornamenti sa splitske 
krstionice (IX. viek). Štola je prvi 
puta upotrebljena kod večernje pri- 
godom svečanog blagoslova Sljemen- 
ske Kapelice 16. srpnja 1933. 

»Srebrna« je štola u vezi sa sre- 
brnim velumom. Jednostavna, sklad- 
na i otmjena izvedba. Njoj pripada 
isto takva »burza«, Rađena je tam- 
buriranjem kao i štola. 

Kako se razabire — pleter — 
značajka našeg prvog ukrasa je i 
na ruhu i rublju Sljemenske Kapeli- 
ce dostojno zastupan. Tako može 
kapelica s pravom nositi ime »Kra- 
ljica Hrvata«, 


45 


3. CRKVENO POSUĐE 
1. KALEŽI 


Kaleža za službu Božju ima ka-. 


elica dva. Jedan je veći napravljen 
po nacrtima arhitekta Denzlera od 
patiniranoga srebra po uzorima sred- 
njovjekovnih motiva iz Dalmacije u 
. vrieme, kad se najjače ukrštavaju 
utjecaji Bizanta i Rima, Izradila ga 
tvrtka D. Vasić, a darovale su ga 
neke zagrebačke učiteljice. 

Manji je obični kalež, darovala ga 
kapelici Marijina Kongregacija rad- 
nika prigodom proslave jedne deset- 
godišnjice, kako. svjedoči nadpis .na 
kaležu: : 

2. KRUŠNICI 

Krušnik je posuda u obliku ka- 
leža s poklopcem, U njemu se ču- 
vaju čestice za sv, Pričest. Kruš- 
nik je pokriven s malim velumom 
(plaštić). 

Liep je, solidno izrađen veliki: ci- 
borij (krušnik) darovan »Kraljici Hr- 
vata« od I Miloševića i E, Kretona 
te pojasara V, Mesića. 

4. OSTALI UREĐAJ KAPELICE 


1. JASLICE 


Jaslice nježne u kompoziciji, fine 
u izvedbi darovale .su kapelici mno- 
ge hrvatske majke. U sasvim skrom- 
nim od šumskoga panja napravljenim 
jaslicama na svježoj slamici leži mali 
Isus u vrieme božićnih dana. Mali 
Spasitelj izrađen je od lipovine. Ka- 
ko je umjetnički bojadisan, izgleda 
kao živo djetešce. Gleda te toplo 
plavim, dobrim očima, a ručicu pruža 
srdačno i nježno. Promatraju ga dje- 
ca s osobitim uzhitom, a zastaju i 
stariji, da razmišljaju o velikoj lju- 
bavi u malim jaslicama, Na Badnjak 
1934. ove su liepe jaslice prviput u- 
krasile božićni žrtvenik kapelice. I 
jaslice i mali Isus djelo su majstora 
R. Hudoklina, 

2. UZKRSNA SVIEĆA 

Uzkrsna svieća dobro je zamišlje- 
na i liepo izvedena, Visoka je i 
krupna u objamu te bogato izkićena 
voštanim narodnim šarama. Usađena 
je u povisok panj bukovoga drveta 
iz sljemenske šume, Na taj su panj 
pričvršćene gtbe, koje su izdubene 1 

izpunjene zemljom crnicom, Svake se 
godine u .te udubine stavlja svježa 
zemlja i u nju posadi nekoliko grme- 
čaka jaglaca, bielih visibaba 1 malih 
ljubičica. Ovo cvieće, što raste iz o- 
vako uređene svieće, ima naznačiti 
novi život uzkrsnuloga Spasitelja. Iz 
staroga panja našega tiela izbija no- 
vi, liepi duhovni život. Tako izkićena 


plamsa uzkrsna svieća cielo uzkrsno , 


vrieme sve do Spasova za ciele sv. 
Mise, sva liepa i mila u svom prirod- 
nom i narodnom ukrasu, 

Svieću s narodnim šarama izradila 
je tvrdka Kratković godine 1934. 


3. ZVONA 


Dva zvona razne veličine na tor- 
nju kapelice zovu svake nedjelje te 
u zapovjedane blagdane vjernike k sv, 
Misi. U vrieme podizanja upozoruju 
se, da se na časak barem saberu i 
Gospodinu zahvale. | 

Manje zvono, težko 82 kg., salive- 
no je u ljevaonici Kvirina Lebiša, Zag- 


reb. Proviđeno je slikom Majke Božje' 


s nadpisom: »Na uspomenu 1000 go- 
dišnjice Hrvatskoga Kraljevstva (925- 
1925) u čast Majci Božjoj, Kraljici 

Hrvata, na poticaj Marijinih Kongre- 
gacija Građana i Radnika iz Zagreba, | 
salio i darovao Kvirin Lebiš, Zagreb 
1932.« Dne 8, rujna 1932. zvono je bla- 
Sosloveno u katedrali i još isti dan 
prevezeno na Sljeme i podignuto na 
toranj, kad je i prvi put zazvonilo u 
5 sati poslije podne, Kuma zvona bila 
je gđa Paula Erber, supruga gene- 
ralnog ravnatelja Gradske Štedioni- 
ce u Zagrebu. 

Veće zvono, težko 260 kg., salive- 
no u istoj ljevaonici, dar je g. Mirka 
Petanjeka, zakupnika »Doma grad- 
skih namještenika na Sljemenu«. Na, 
zvonu je nadpis: »U spomen moje 
* supruge Marije i £ kćeri Dragice i 
1 Zlate — Mirko Petanjek, 20. svib- 
nja 1933«. Istoga dana spušteno je 
malo zvono pod ovo veliko, koje je 
došlo na njegovo mjesto. 


ŠTO JOŠ TREBA STVORITI: 


Kapelica je sada uređena, Manjka- 
ju još dvie stvari: 

1. Površina luka, što dieli svetište 
od lađe kapelice nije gotova. Ta će 
ploha biti obložena kamenim ploča- 
ma od bizečkog kamena, kakovima su 

pokrivene stiene kapelice izpod fres- 
ko slika. S ovim će radovima opet 
porasti otmjenost kapelice, a bit će 
skladno povezano svetište i lađa 
s fresko slikama. Stoga će se ugra- 
diti u kamene ploče luka na jednoj 
i drugoj strani lik anđela od lievane 
bronce izveden u starokršćanskom 
stilu. Ova će dva anđela držati u ru- 
kama stalak za svieću kao Božji svie- 
tlonoše. 

Na vrhu luka, pod samim stropom, 
stavit će se možda zgodan nadpis od 
komponiranih = lievanih brončanih 
slova. 

2, Za nemoćne i umorne posjetioce 
kapelice smjestit će se na svakoj 
strani lađe drvene klupe u širini sa: 
moga luka. Klupe će biti izvedene od 
stare, težke hrastovine u starokrš- 
ćanskom stilu. Glave klupa nosit 
će starokršćanske simbole. 

Ovako uređene klupe poredane uz 
stiene kapelice, obložene kamenim 
pločama do visine fresko slika, vezat 
će relief Majke Božje na žrtveniku sa 
stropom kapelice u skladnu cjelinu. 

S ovim će zadnjim radnjama biti 
kapelica posve dovršena. Daj Bože, 
da bude što prije i što bolje! 

SADRŽA)] 


Kratka poviest kapelice 


UREĐAJ 
Vanjština kapelice 
Ponutrica kapelice 
. Relief Majke Božje 
Žrtvenik “os 


KAPELICE 


1 

2 

3. Svetohranište Sao 
4. Sviećnjaci na žriveniku 
5. Kanonske ploče 

6. Mali_sviećnjak. . 

7. Stalak za misnu knjig 
8. Posuda _ za milostinju 

9. Smirna sag... 
10. Posude za cvieće 

11. Sviećnjaci na stienama 
12 Vječno  svietlo 

13. Prozori kapelice 

14. Mozaik iza oltara 

15. Mozaik luka 

16. Zidno_ zvono 

17. Pod kapelice 

18. Strop kapelice 

19. Fresko slike 


CRKVENO RUHO 1 

1. Misna_odiela: pika 
. Zlalna_ misnica 

. Biela_ misnica 

. Crvena_ misnica 

. Ljubičasta misnica 

. Zelena_ misnica 

. Crna misnica ae 
. Jednostavna misna _odiela 
. Ostalo ruho i rublje: 

. Maramice, tjele-nici, pale 
. Antependiji : < 
Vela sosa 

. Albe 
. Rokete 
. Štole 


3. Crkveno posuđe: 

1. Kaleži 4. 

2. Krušnici _(ciboriji) 
4. Ostali uređaj: 

1. Jaslice i mali Isu: 

2. Uzkrsna_ svieća 

3. Zvona m a da 
3. Što još treba stvorili! 

IZPRAVI ! 


Na strani 20. drugi redak odozgo dolje 
mjesto: tek u 10. vieku, 
stavi: već u katakombama. 

